Ella Zeller (gebore 26 November 1933) is 'n afgetrede Roemeense tafeltennisspeler, afrigter en administrateur. Van 1952 tot 1964 het sy verskeie medaljes in enkel-, dubbel- en spanbyeenkomste in die Europese Tafeltenniskampioenskap en in die Wêreld Tafeltenniskampioenskap gewen. In 1995 is sy ingewy by die "ITTF Hall of Fame". Zeller het tafeltennis in Timisoara begin oefen, en later na Boekarest verskuif. Sy het gegradueer by 'n instituut vir liggaamlike opvoeding, en na aftrede van kompetisies gewerk as 'n tafeltennisafrigter vir die nasionale span (1967–1989). Sy het ook leidende posisies in die nasionale en Europese tennistafel-federasies geneem, en as president van die nasionale kommissie vir vroue-sport gedien. In 1989 het sy na Duitsland verhuis waar sy in 1990–1994 vir die Duitse Tafeltennis Federasie gewerk het. CONSTANTINESCU-ZELLER Ella (ROU) Geargiveer 4 Maart 2016 op Wayback Machine. ittf.com Medaliile obtinute de sportivii romani la Campionatele Mondiale de Seniori. Romanian Table Tennis Federation Ella Constantinescu. enciclopediaromaniei.ro The ITTF Hall of Fame Geargiveer 30 September 2011 op Wayback Machine